**Ministru kabineta noteikumu**

**„Darbības programmas „Izaugsme un nodarbinātība” 8.3.2.specifiskā atbalsta mērķa „Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.1.pasākuma „Atbalsts nacionāla un starptautiska mēroga pasākumu īstenošanai izglītojamo talantu attīstībai” īstenošanas noteikumi” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu „Darbības programmas „Izaugsme un nodarbinātība” 8.3.2.specifiskā atbalsta mērķa „Palielināt atbalstu vispārējās izglītības iestādēm izglītojamo individuālo kompetenču attīstībai” (turpmāk – 8.3.2.SAM) 8.3.2.1.pasākuma „Atbalsts nacionāla un starptautiska mēroga pasākumu īstenošanai izglītojamo talantu attīstībai” īstenošanas noteikumi” projekts (turpmāk – noteikumu projekts) ir izstrādāts, pamatojoties uz Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punktu un Eiropas Savienības fondu un Kohēzijas politikas 2014.-2020.gada plānošanas perioda darbības programmu „Izaugsme un nodarbinātība”.  Izglītības attīstības pamatnostādnēs 2014.-2020.gadam (turpmāk – IAP) definētais izglītības attīstības politikas virsmērķis ir veicināt kvalitatīvu un iekļaujošu izglītību personības attīstībai, cilvēku labklājībai un ilgtspējīgai valsts izaugsmei, kas iezīmē tam pakārtotus uzdevumus 2.3.rīcības virzienā „Ārpus formālās izglītības iespēju un pieejamības bērniem un jauniešiem paplašināšana”, paredzot atbalsta sistēmas izveidi izglītojamo talantu un spēju attīstībai.  Atbilstoši Eiropas Savienības struktūrfondu un Kohēzijas fonda 2014. – 2020.gada plānošanas perioda darbības programmai „Izaugsme un nodarbinātība” 8.3.2.SAM mērķis ir nodrošināt izglītības pakalpojuma daudzveidību, uzlabojot izglītojamo kompetences un mācību sasniegumus. 8.3.2.SAM ietvaros paredzēts īstenot divus pasākumus:  1) 8.3.2.1.pasākums „Atbalsts nacionāla un starptautiska mēroga pasākumu īstenošanai izglītojamo talantu attīstībai” (turpmāk – 8.3.2.1.pasākums);  2) 8.3.2.2.pasākums “Atbalsts izglītojamo individuālo kompetenču attīstībai” (turpmāk – 8.3.2.2.pasākums).  8.3.2.1.pasākuma atbalsts vērsts uz talantīgo izglītojamo individuālo kompetenču attīstību nacionālā līmenī, veicinot IAP noteiktā rādītāja „Skolēni ar augstiem mācību rezultātiem (skolēni 15 gadu vecumā atbilstoši starptautiskajai skolēnu novērtēšanas programmai PISA: *(Programma for International Student Assessment*, turpmāk – PISA)5. un 6.līmenis), % lasītprasmē, matemātikā, dabaszinātnēs” (2012.gadā - 4,2 %, 8%, 4,3 %; 2017.gadā - 4,5%, 8%, 5,5%; 2020.gadā - 7%, 8%, 8%) sasniegšanu. Savukārt 8.3.2.2.pasākums ir vērsts uz izglītojamo individuālo kompetenču attīstību izglītības iestādes un pašvaldības līmenī, veicinot gan IAP rādītāja „Skolēni ar augstiem mācību rezultātiem (skolēni 15 gadu vecumā; PISA 5. un 6.līmenis), % lasītprasmē, matemātikā, dabaszinātnēs”” (2012.gadā - 4,2 %, 8%, 4,3 %; 2017.gadā - 4,5%, 8%, 5,5%; 2020.gadā - 7%, 8%, 8%), gan IAP rādītāja „Skolēni ar zemiem mācību rezultātiem (15 gadu vecumā; PISA 1. un zemāks līmenis), % lasītprasmē, matemātikā, dabaszinātnēs” (2012.gadā - 17%, 20%, 12,3%; 2017.gadā - 16%, 20%, 12%; 2020.gadā – 13%, 15%, 10%) sasniegšanu.  Skolēnu sniegums matemātikā 2012.gadā bija līdzīgs. Meiteņu sniegums bija tikai par pieciem vērtējuma punktiem augstāks nekā zēnu sniegums un laikā no 2003.gada līdz 2012.gadam šis rādītājs nav būtiski mainījies. Lasīšanā 2012.gadā meiteņu sniegums bija par vairāk kā 50 vērtējuma punktiem augstāks kā zēniem un bija virs OECD (*The Organisation for Economic Co-operation and Development*, turpmāk – OECD) valstu vidējā rādītāja - 38 punkti un laika periodā no 2000.gada līdz 2012.gadam šī atšķirība nav ievērojami mainījusies. Dabaszinātnēs meiteņu uz zēnu sniegums ir līdzīgs un tam nav būtisku atšķirību. Līdzīgi kā pārējās 36 valstīs no 54 valstīm, kuras piedalījās pētījumā 2006. un 2012.gadā, zēnu un meiteņu snieguma atšķirība dabaszinātnēs ir nebūtiska.  8.3.2.1.pasākuma atbalsta koordinācija ar citiem finanšu instrumentiem un atbalsta programmām:  1. Saskaņā ar darbības programmu „Izaugsme un nodarbinātība” 8.3.2.SAM indikatīvās atbalstāmās darbības ir šādas: (1) atbalsts izglītojamo kompetenču attīstošas izglītības un iekļaujošas izglītības pasākumu īstenošanai vispārējās izglītības iestādēs, tajā skaitā atbalsta pasākumi izglītojamo talantu atklāšanai un izkopšanai, kā arī izglītojamajiem ar mācību grūtībām un mācīšanās traucējumiem; (2) atbalsts nepieciešamā pedagoģiskā un atbalsta personāla nodrošināšanai un pasākumiem jauniešu ar īpašām vajadzībām iekļaušanai vispārējās izglītības iestādēs, tajā skaitā mācīšanās traucējumu diagnosticēšana; (3) atbalsts iesaistīto pedagogu kompetences pilnveidei, tajā skaitā uzņēmējspēju, informācijas un komunikāciju tehnoloģiju, un citu kompetenču un prasmju attīstībai, kā arī labās prakses apmaiņai individualizētas mācību pieejas īstenošanā. Ņemot vērā minēto, 8.3.2.1.pasākumā tiks veicināta uz izcilību vērstu izglītojamo talantu attīstība, nodrošinot dalību nacionālos un starptautiskos pasākumos. Vienlaikus 8.3.2.2.pasākuma ietvaros plānots komplekss atbalsts izglītības iestādes līmenī, attīstot katra individuālā izglītojamā kompetences, sniedzot atbalstu, tajā skaitā izglītojamiem ar mācību grūtībām un mācīšanās traucējumiem. Saskaņā ar 2016.gada 19.maijā Valsts sekretāru sanāksmē izsludināto Ministru kabineta noteikumu projektu „Darbības programmas „Izaugsme un nodarbinātība” 8.3.2.specifiskā atbalsta mērķa „Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.2.pasākuma „Atbalsts izglītojamo individuālo kompetenču attīstībai” īstenošanas noteikumi” (VSS-451), 8.3.2.2.pasākuma ietvaros plānotas šādas atbalstāmās darbības:  1) izglītojamo individuālo kompetenču attīstības atbalsta pasākumu sistēmas izveide:  (1) vadlīniju izstrāde izglītojamo individuālo kompetenču attīstības atbalsta pasākumu īstenošanai pašvaldībās un pašvaldību darbinieku tālākizglītība vadlīniju piemērošanā;  (2) pašvaldību izstrādāto individuālo kompetenču attīstības atbalsta pasākumu plānu ieviešanas kvalitātes uzraudzība un metodoloģiskais atbalsts;  (3) interešu izglītības programmu datu krātuves izveide, tiešsaistes resursa nodrošināšana izglītojamo uzskaitei, tiešsaistes resursa pielāgošana pedagogu profesionālās kompetences pilnveides programmu nodrošināšanai;  (4) efektīvu autorrisinājumu izstrāde un adaptācija vispārējās izglītības iestādēs mācīšanās traucējumu un mācību grūtību novēršanai;  2) izglītojamo individuālo kompetenču attīstības atbalsta pasākumu plānu ieviešana vispārējās izglītības iestādē:  (1) pedagogu profesionālās kompetences pilnveide darbam ar izglītojamajiem ar speciālām vajadzībām, tajā skaitā mācīšanās traucējumiem, mācību grūtībām, efektīvu rīku pielietošanai izglītojamajiem kompetenču attīstīšanai, pedagogiem nepieciešamajām mūžizglītības kompetencēm;  (2) atbalsts 1.-4.klašu izglītojamajiem ar mācību grūtībām;  (3) mācīšanās traucējumu (tajā skaitā disleksija, disgrāfija, diskalkulija) agrīna diagnostika un individuālo risinājumu ieviešana vispārējās izglītības iestādēs;  (4) nepieciešamā atbalsta personāla (logopēds, speciālais pedagogs, pedagoga palīgs, surdotulks) nodrošināšana izglītojamajiem ar speciālām vajadzībām, tajā skaitā ar mācīšanās traucējumiem, un mācību grūtībām;  (5) izglītības pasākumi izglītojamo kompetenču izkopšanai, tajā skaitā sagatavošana vispārējās izglītības iestādes, novada vai pilsētas mācību priekšmetu olimpiādēm un konkursiem;  (6) neformālās izglītības pasākumu īstenošana izglītojamo kompetenču attīstībai, tajā skaitā inovatīvu interešu izglītības programmu īstenošana un tām nepieciešamo mācību un metodisko līdzekļu izstrāde.  Saskaņā ar Izglītības un zinātnes ministrijas (turpmāk – IZM) datiem 2014./2015.mācību gadā 65% izglītojamo no kopējā izglītojamo skaita ar speciālām vajadzībām, kas mācās vispārējās izglītības iestādēs speciālajās izglītības programmās, ir izglītojamie ar  mācīšanās traucējumiem. Datu par izglītojamo skaitu ar mācīšanās grūtībām nav. Ņemot vērā minēto, liela vērība 8.3.2.2.pasākuma īstenošanā tiks pievērsta izglītojamo ar mācīšanās traucējumiem priekšdiagnostikai un integrācijai vispārējās izglītības iestādēs, nodrošinot atbilstošu pedagoģisko un atbalsta personālu, kā arī piedāvājot daudzveidīgu izglītības pakalpojumu, tajā skaitā veicinot kompetenču attīstību caur neformālās izglītības pasākumiem. Ņemot vērā, ka gan mācīšanās traucējumu diagnostika un mācīšanās traucējumiem un mācību grūtībām atbilstošs metodiskais nodrošinājums, kā arī izglītojamo kompetenču attīstība ir īpaši svarīga agrīnā izglītības posmā, primārā mērķa grupa 8.3.2.2.pasākumā plānota vispārējās izglītības iestāžu 1.-9.klašu izglītojamie, bet pašvaldībās, kurās ir tikai viena vispārējās izglītības iestāde, un tā ir vidusskola – arī 10.-12.klašu izglītojamie.  8.3.2.1.pasākuma ietvaros plānots izstrādāt metodiku pedagogiem darbam ar talantīgiem izglītojamiem, kā arī nodrošināt profesionālās pilnveides pasākumus pedagogiem, kuri strādā ar talantīgiem izglītojamiem. 8.3.2.1.pasākumā izstrādātā metodika un profesionālās pilnveides iespējas būs pieejamas pedagogiem, kuri 8.3.2.2.pasākuma ietvaros sniegs atbalstu izglītojamo kompetenču attīstībai izglītības iestādē. 8.3.2.1.pasākuma ietvaros izstrādātais metodiskais materiāls talantīgo izglītojamo atpazīšanai un izglītojamo talantu izkopšanai būs pieejams visās izglītības iestādēs un, īstenojot arī 8.3.2.2.pasākumu, pedagogi šo materiālu varēs izmantot darbam ar izglītojamajiem izglītības iestādēs. 8.3.2.2.pasākumā atbalsts plānots pedagogu profesionālās kompetences pilnveidei darbam ar dažādiem izglītojamajiem klasē un ārpusstundu nodarbībās un atbalsta personāla nodrošināšanai izglītojamo ar speciālām vajadzībām iekļaušanai izglītības iestādēs.  2.  8.3.1. specifiskā atbalsta mērķa „Attīstīt kompetenču pieejā balstītu vispārējās izglītības saturu” 8.3.1.1. pasākuma „Kompetenču pieejā balstīta vispārējās izglītības satura aprobācija un ieviešana” ietvaros notiks kompetenču pieejā balstīta vispārējās izglītības satura aprobācija un ieviešana pirmsskolas, pamatizglītības un vidējās izglītības pakāpē. Jaunais saturs un mācību metodes, kas tiks izstrādātas 8.3.1.1. pasākuma ietvaros, būs sinerģijā ar 8.3.2.1.pasākumā veidoto metodisko materiālu pedagogiem darbam ar talantīgiem skolēniem un pedagogu profesionālās pilnveides programmu saturu.  3. 8.3.5. specifiskā atbalsta mērķa „Uzlabot pieeju karjeras atbalstam izglītojamajiem vispārējās un profesionālās izglītības iestādes” ietvaros atbalsts plānots izglītojamajiem vispārējās un profesionālās izglītības iestādēs, tajā skaitā nodrošinot profesionālās izglītības iestāžu audzēkņu dalību nacionālos profesionālās meistarības konkursos un starptautiskajos jauno profesionāļu meistarības konkursos. 8.3.2.1.pasākumā plānots nodrošināt vispārējās izglītības iestāžu izglītojamo dalību nacionālās un starptautiskās olimpiādēs.  4. 8.1.2. specifiskā atbalsta mērķa „Uzlabot vispārējās izglītības iestāžu mācību vidi” ietvaros atbalsts plānots ieguldījumiem vispārējās izglītības iestāžu infrastruktūras uzlabošanai, tajā skaitā dabaszinātņu kabinetu (fizika, ķīmija, bioloģija) un matemātikas kabinetu iekārtošanai un inovatīvu informācijas un komunikāciju tehnoloģijas risinājumu ieviešanai. Primāri 8.1.2. specifiskā atbalsta mērķa investīcijas ir vērstas uz izglītības infrastruktūras attīstību, lai sekmētu kompetenču pieejā balstītā vispārējās izglītības satura pakāpenisku ieviešanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | OECD valstu Starptautiskās skolēnu novērtēšanas programmas 5.cikla rezultāti[[1]](#footnote-1) (iegūti laikā no 2010. līdz 2013.gadam) rāda, ka tikai neliels Latvijas skolēnu skaits dabaszinātnēs iegūst 6. (augstāko) kompetences līmeni – to sasniedz 0,3% skolēnu, 5.kompetences līmeni – 4% skolēnu, līdzīgi matemātikā 6.kompetences līmeni sasnieguši 1,5% skolēnu, 5.kompetences līmeni – 6,5% skolēnu. Salīdzinot skolēnu skaita (procentos) sadalījumu kompetences līmeņos, redzams, ka Latvijā ir relatīvi maz skolēnu, kas var veikt augstākās grūtības pakāpes uzdevumus un, salīdzinot ar 2003.gadu, šo skolēnu skaits nav nozīmīgi mainījies. Šie dati liecina, ka paralēli darbam ar īpaši talantīgajiem skolēniem, kuri virzāmi uz augstiem akadēmiskajiem sasniegumiem, jāiegulda liels darbs, lai uzlabotu visu skolēnu kompetenču līmeni.  Latvijā šobrīd nav oficiāli apstiprinātas definīcijas apzīmējumam „talantīgs skolēns” un šo terminu bieži vien lieto līdztekus terminam „apdāvināts skolēns”. Pēdējos gados OECD PISA pētījumu ietvaros bieži tiek lietots arī termins „skolēni ar augstiem sasniegumiem”. Tie ir skolēni, kas starptautiskajos salīdzinošajos pētījumos ir sasnieguši vismaz 5.kompetences līmeni kādā no satura jomām (OECD, 2010). Pētījumā „Latvijas skolēnu augstu rezultātu sasniegšanas iespējas” par skolēniem ar augstiem sasniegumiem tiek pielietots šāds skaidrojums: „Skolēni ar augstiem sasniegumiem sasniedz augstus rezultātus kādā jomā, ir augsti motivēti, kā arī viņiem piemīt attiecīgas prasmes un spējas, lai sasniegtu savus mērķus, tādas kā problēmrisināšanas, laika plānošanas, informācijas pārvaldīšanas un komunikācijas prasmes, arī radošums, vai arī tie var būt skolēni, kas ir apdāvināti šajā jomā, kam šīs jomas uzdevumi viegli padodas” (Latvijas skolēnu augstu rezultātu sasniegšanas iespējas, L.Mihno, 2015).  Savukārt Pedagoģijas terminu skaidrojošajā vārdnīcā sniegta definīcija terminiem „talants” un „spējas”:  1) talants: izcilas spējas, īpaša apdāvinātība, ko liekot lietā var dot nozīmīgu ieguldījumu kultūrā. Persona ar izcilām spējām;  2) spējas: īpašība, kas dod iespēju ko sekmīgi darīt, veikt, uztvert, reaģēt. Sabiedriski izveidojies vai iedzimts cilvēka psihisko īpašību komplekss, kas padara viņu piemērotu noteiktam profesionālās darbības veidam (Pedagoģijas terminu skaidrojošā vārdnīca, Zvaigzne ABC, 2000).  Latvijā tiek īstenoti atsevišķi pasākumi talantīgo skolēnu spēju attīstīšanai, intereses veicināšanai un stimulēšanai: mācību priekšmetu olimpiādes, vasaras nometnes, zinātniski pētniecisko darbu konferences, konkursi un jauno zinātnieku skolas. Latvijā vairākas augstskolas, pašvaldības, biedrības un nodibinājumi organizē pasākumus, pievēršot uzmanību īpaši talantīgiem skolēniem. Darbu ar talantīgiem skolēniem valsts līmenī sadarbībā ar augstākās izglītības iestādēm, pašvaldībām un izglītības iestādēm, koordinē Valsts izglītības satura centrs (turpmāk – VISC). 2009./2010. mācību gadā VISC organizēja 23 novadu un valsts mācību priekšmetu olimpiādes, bet, sākot ar 2010./2011.mācību gadu, kad būtiski samazinājās valsts finansējums, tika organizētas tikai 12 novadu un valsts mācību priekšmetu olimpiādes. 2014.gadā VISC bija pieejams valsts budžeta finansējums 7 500 *euro* apmērā novadu, republikas pilsētu vai novadu apvienību un valsts nacionāla līmeņa mācību priekšmetu olimpiāžu organizēšanai un 8 000 *euro*izglītojamo dalībai starptautiskajās mācību priekšmetu olimpiādēs. 2015.gadā attiecīgi 10 791 *euro* un 8 000 *euro.* 2014./2015.mācību gadā VISC koordinēja tikai 13 novadu un valsts mācību priekšmetu olimpiāžu norisi. 2016.gadā VISC pieejama valsts dotācija olimpiāžu nodrošināšanai 36 144 *euro* apmērā, kur 8 000 *euro* plānots izlietot izglītojamo dalībai starptautiskajās mācību priekšmetu olimpiādēs, 28 144 *euro* – naudas balvām olimpiāžu laureātiem. No projekta 8.3.2.1.pasākuma ietvaros netiks segtas prēmijas un veicināšanas balvas naudas izteiksmē. Īstenojot projektu 8.3.2.1.pasākuma ietvaros, finansējuma saņēmējs nodrošinās dubultā finansējuma riska novēršanu. Izmaksas, kuru segšanai ikgadēji tiek piešķirta valsts dotācija, netiks segtas no 8.3.2.1.pasākuma projekta līdzekļiem, nodrošinot, ka VISC no valsts budžeta finansējuma segs dalības maksu dalībai starptautiskajā ķīmijas un bioloģijas olimpiādē.  Noteikumu projekts izstrādāts, lai nodrošinātu atbalstu nacionāla un starptautiska mēroga pasākumu īstenošanu izglītojamo talantu attīstībai, paredzot finansējumu izglītojamo zinātniski pētnieciskajai darbībai, valsts mācību priekšmetu olimpiāžu organizēšanai un izglītojamo dalībai starptautiskajās mācību priekšmetu olimpiādēs, starptautiskajās izstādēs, konkursos un jauno zinātnieku skolās, kā arī metodiskā atbalsta sniegšanai pedagogiem darbā ar talantīgiem izglītojamiem.  Noteikumu projekts nosaka kārtību, kādā īsteno 8.3.2.SAM  8.3.2.1.pasākumu, prasības projekta iesniedzējam un projekta sadarbības partneriem, sasniedzamo mērķi un rādītājus, atbalstāmās darbības, izmaksu attiecināmības, projekta īstenošanas un vienošanās par projekta īstenošanu vienpusēja uzteikuma nosacījumus, kā arī pieejamo finansējuma apmēru.  Vispārējās izglītības programmu īstenošanas pamatprincipi paredz, ka mācību procesa laikā skolēniem tiek piedāvāti dažāda līmeņa uzdevumi, nodrošinot iespēju skolēnu talantu un spēju pilnveidei. Vidējā izglītībā skolēniem ir iespēja izvēlēties vienu no četriem piedāvātiem izglītības programmu virzieniem – vispārizglītojošā virziena, humanitārā un sociālā virziena, matemātikas, dabaszinību un tehnikas virziena un profesionālā virziena izglītības programmu, kurā konkrētus mācību priekšmetus iespējams apgūt padziļināti. Izglītības iestādei ir iespējas izstrādāt un piedāvāt izglītības programmā arī specifiskus mācību priekšmetus, kuri nav iekļauti izglītības programmas paraugā kā obligāti mācību priekšmeti – piemēram, matemātiskā analīze, programmēšana, robotronika u.c. Izglītības iestādēm ir tiesības izglītības procesu papildināt ar pedagoģiski vadītu projekta darbu vai zinātniski pētniecisku darbu skolēna izvēlētā un ar pedagogu saskaņotā mācību priekšmeta tēmā.  Šobrīd darbu ar talantīgajiem skolēniem skolas īsteno atbilstoši katras skolas noteiktajām prioritātēm esošā finansējuma ietvaros. Pedagogi vispārējās izglītības iestādēs ar talantīgiem skolēniem strādā savas kompetences ietvaros, jo šobrīd Latvijā nav metodiskā materiāla darbam ar talantīgiem izglītojamiem un talantīgo izglītojamo atpazīšanai. Lai nodrošinātu atbalsta sistēmas izveidi izglītojamo talantu un spēju attīstībai, 8.3.2.1.pasākuma ietvaros papildus atbalstam izglītojamo zinātniski pētnieciskajai darbībai un dalībai olimpiādēs tiks izstrādāts metodiskais materiāls pedagogiem, kas palīdzēs viņiem identificēt talantīgus izglītojamos un nodrošināt atbalstu izglītojamo talantu izkopšanai.  Lai nodrošinātu atbalstu izglītojamo talantu attīstībai visā Latvijā, plānots, ka 8.3.2.1.pasākumu īstenos valsts pārvaldes iestāde, kas ir atbildīga par izglītības satura izstrādi un tā īstenošanas pārraudzību – VISC.  8.3.2.1.pasākumu plānots īstenot ierobežotas projektu iesniegumu atlases veidā. Noteikumu projektā paredzēto atbalstāmo darbību īstenošanai VISC piesaistīs sadarbības partnerus: augstākās izglītības iestādes.  Lai nodrošinātu 8.3.2.1.pasākuma projekta ietvaros uzsākto darbību ilgtermiņā, minētā pasākuma ietvaros tiks izstrādāts metodiskais materiāls pedagogiem, kas palīdzēs viņiem identificēt talantīgus izglītojamos un nodrošināt atbalstu izglītojamo talantu izkopšanai. 8.3.2.1.pasākuma projekta ietvaros metodikas apgūšanai tiks organizēti pedagogu profesionālās kompetences pilnveides pasākumi, kuru ietvaros plānots izglītot 400 pedagogus.  8.3.2.1.pasākuma mērķi sasniedz, īstenojot noteikumu 20.punktā minētās atbalstāmās darbības un līdz 2023.gada 31.decembrim sasniedzot šādus uzraudzības rādītājus:  1. iznākuma rādītāju – vispārējās izglītības iestāžu skaits, kas saņēmušas Eiropas Sociālā fonda atbalstu individuālas mācību pieejas attīstībai un ieviešanai izglītojamo individuālo kompetenču attīstībai– 200, tajā skaitā līdz 2018. gada 31. decembrim – 100, veicinot 8.3.2.SAM kopējā iznākuma rādītāja sasniegšanu – 272;  2. rezultāta rādītāju – vispārējās izglītības iestādes, kas ieviesušas individuālu pieeju izglītojamo kompetenču attīstībai – 200, veicinot 8.3.2.SAM kopējā rezultāta rādītāja sasniegšanu – 272;  3. finanšu rādītāju – līdz 2018. gada 31. decembrim sertificēti izdevumi 986 204 *euro* apmērā.  8.3.2.1.pasākums sekmēs kopējos 8.3.2.SAM plānotos rādītājus: iznākuma rādītāju – 272 vispārējās izglītības iestādes, kas saņēmušas Eiropas Sociālā fonda atbalstu individuālas mācību pieejas attīstībai un ieviešanai izglītojamo individuālo kompetenču attīstībai un rezultāta rādītāju – 272 vispārējās izglītības iestādes, kas ieviesušas individuālu pieeju izglītojamo kompetenču attīstībai.  8.3.2.1.pasākuma ietvaros plānots īstenot piecas atbalstāmās darbības:  1. atbalsts izglītojamo zinātniski pētnieciskajai darbībai (plānotais finansējums 27 procenti no kopējā 8.3.2.1.pasākuma finansējuma);  2. novadu, republikas pilsētu vai novadu apvienību mācību priekšmetu olimpiāžu norises koordinēšana un valsts līmeņa mācību priekšmetu olimpiāžu organizēšana, izglītojamo dalība starptautiskajās mācību priekšmetu olimpiādēs (plānotais finansējums 50,97 procenti no kopējā 8.3.2.1.pasākuma finansējuma);  3. metodiskais atbalsts pedagogiem darbā ar talantīgiem izglītojamiem (plānotais finansējums 10 procenti no kopējā 8.3.2.1.pasākuma finansējuma);  4. projekta vadības un īstenošanas nodrošināšana (plānotais finansējums 12 procenti no kopējā 8.3.2.1.pasākuma finansējuma);  5. informācijas un publicitātes pasākumu īstenošana (plānotais finansējums 0,03 procenti no kopējā 8.3.2.1.pasākuma finansējuma).  Īstenojot 8.3.2.1.pasākuma pirmo un otro atbalstāmo darbību, plānots iesaistīt 6 200 izglītojamos, no kuriem 6 000 izglītojamie piedalīsies reģionāla un nacionāla mēroga pasākumos, reģionālajās un valsts zinātniskajās konferencēs, vasaras nometnēs, praktiskas ievirzes pasākumos, novadu, republikas pilsētu vai novadu apvienību un valsts mācību priekšmetu olimpiādēs,  izmantojot Eiropas Sociālā fonda atbalstu, un 200 izglītojamie starptautiska mēroga pasākumos – starptautiskās zinātnes izstādēs, konkursos un starptautiskajās mācību priekšmetu olimpiādēs.  Īstenojot 8.3.2.1.pasākuma trešo atbalstāmo darbību, plānots iesaistīt 400 pedagogus no indikatīvi 200 izglītības iestādēm. Tie būs pedagogi, kas piedalīsies pedagogu profesionālās kompetences pilnveidošanā 8.3.2.1.pasākuma ietvaros izstrādātās metodikas apguvei. Trešā atbalstāmā darbība sekmēs 8.3.2.SAM kopējā rezultāta rādītāja sasniegšanu – vispārējās izglītības iestāžu skaits, kas ieviesušas individuālu pieeju izglītojamo kompetenču attīstībai – 272. Trešās atbalstāmās darbības īstenošanā tiks iesaistīti trīs pedagogi no katra novada, seši pedagogi no katras no deviņām valsts lielākajām pilsētām un 16 pedagogi no Rīgas pilsētas izglītības iestādēm, lai nodrošinātu 8.3.2.1.pasākuma ieviešanu visos Latvijas reģionos. Konkrēts 8.3.2.1.pasākumā iesaistīto vispārējās izglītības iestāžu skaits, kas ieviesušas individuālu pieeju izglītojamo kompetenču attīstībai tiks uzskaitīts kā unikāla vienība projekta ieviešanas laikā. Katrs pedagogs, kas piedalīsies profesionālās pilnveides pasākumos, pārstāvēs konkrētu izglītības iestādi. Turklāt, pedagogi, kas piedalīsies profesionālā pilnveides pasākumos, iegūtās zināšanas nodos tālāk citiem pedagogiem savas izglītības iestādes ietvaros un pēc nepieciešamības arī citām vispārējās izglītības iestādēm, tādejādi nodrošinot atbalsta sistēmas izveidi izglītojamo talantu un spēju attīstībai un vispārējās izglītības iestādēs ieviešot individuālu pieeju izglītojamo kompetenču attīstībai.  Projekta īstenošana plānota piecus gadus. Projekta īstenošanu plānots uzsākt 2016.gada III ceturksnī, īstenojot projektā atbalstāmās darbības līdz 2020.gada 31.decembrim. Ņemot vērā paredzēto projekta ilgumu, projektā var plānot neparedzētās izmaksas, kas nepārsniedz vienu procentu no kopējām projekta tiešajām attiecināmajām izmaksām. Piemēram, 8.3.2.1.pasākuma ieviešanas gaitā iespējama situācija, ka lidmašīnu biļešu cenas būtiski mainās vai neparedzamu laika apstākļu dēļ nepieciešams iegādāties papildus lidmašīnas biļetes. Katru gadu izglītojamo nokļūšanai uz starptautiskajām mācību priekšmetu olimpiādēm un konkursiem nepieciešami līdz 50 000 *euro*. 8.3.2.1.pasākuma īstenošanas laikā šie izdevumi varētu sasniegt 250 000 *euro*, kas sastāda 7,2% no kopējā 8.3.2.1.pasākumam plānotā finansējuma apjoma. Neparedzēto izmaksu plānošana viena procenta apmērā būtu optimāla 8.3.2.1.pasākuma ieviešanas nodrošināšanai.  MK noteikumu projekts paredz izmaksas jaunu darba vietu radīšanai. Jaunu darba vietu izveide plānota tikai uz 8.3.2.1.pasākuma īstenošanas laiku. Šo izmaksu izmantošanā jāievēro nosacījums, ka tās neradīs papildus finansiālo slogu valsts budžetam pēc projekta īstenošanas beigām.  8.3.2.1.pasākumam ir netieša pozitīva ietekme uz horizontālo principu „Vienlīdzīgas iespējas” un tā ietvaros:  1) tiks veicināta izglītojamo kompetenču un prasmju attīstība atbilstoši individuālajām vajadzībām un interesēm, tajā skaitā mazinot stereotipus pa spējām un prasmēm, piemēram, atkarībā no dzimuma, funkcionāliem traucējumiem un etniskās piederības;  2) pedagogu tālākizglītībā tiks integrēti jautājumi par vienlīdzīgām iespējām, piemēram, neatkarīgi no dzimuma, vecuma, funkcionāliem traucējumiem, etniskās piederības un citiem diskriminācijas veidiem izglītības pakalpojuma nodrošināšanai dažādām personām vai personu grupām;  3) projekta vadība, apmācību un informēšanas pasākumi un citas projekta darbības tiks īstenotas pielāgotās telpās personām ar funkcionāliem traucējumiem, nodrošinot nepieciešamo aprīkojumu iekļūšanai telpās un pielāgotas informācijas tehnoloģijas, ja tas ir nepieciešams;  4) tiks paredzēta iespēja iegādāties speciālā transporta pakalpojumus mērķa grupai – izglītojamajiem pamatizglītības un vidējās izglītības pakāpē un vispārējo izglītības iestāžu pedagogiem, ja tas ir nepieciešams. Funkcionāli traucējumi, kas rada grūtības pārvietoties var būt gan talantīgiem izglītojamiem, gan pedagogiem, tāpēc speciālā transporta pakalpojumi varētu būt nepieciešami, lai izglītojamie un pedagogi ar funkcionāliem traucējumiem varētu piedalīties valsts zinātniskajās konferencēs, valsts un starptautiskajās olimpiādēs, starptautiskajās zinātnes izstādēs, konkursos, jauno zinātnieku skolās, kā arī praktiskās ievirzes pasākumos un vasaras nometnēs.  VISC veiks datu uzkrāšanu par 8.3.2.1.pasākumā iesaistītajiem izglītojamo un pedagogu skaitu kā arī informāciju par horizontālā principa „Vienlīdzīgas iespējas” rādītāju sasniegšanu.  8.3.2.1.pasākuma ietvaros izstrādātā metodiskā materiāla satura ilgtspējas nodrošināšana plānota valsts budžeta ietvaros, neparedzot Eiropas Savienības struktūrfondu līdzekļu ieguldījumu ilgtspējas nodrošināšanai. VISC 8.3.2.1.pasākuma īstenošanas laikā un pēc tā pabeigšanas savu funkciju ietvaros nodrošinās metodiskā materiāla pieejamību visām vispārējās izglītības iestādēm to ievietojot VISC interneta vietnē www.visc.gov.lv, nepieciešamības gadījumā savu funkciju ietvaros sniedzot atbalstu pedagogiem un pilnveidojot izstrādāto metodiku, lai arī nākotnē nodrošinātu pedagogiem spēju identificēt talantīgus izglītojamos un sniegt atbalstu talantu izkopšanai. |
| 3. | Projekta izstrādē iesaistītās institūcijas | 8.3.2. SAM ieviešanas nosacījumu un sākotnējā novērtējuma izstrādei izveidota darba grupa, kuras sastāvā iekļauti pārstāvji no IZM un VISC. |
| 4. | Cita informācija | 8.3.2.1.pasākuma projektu iesniegumu vērtēšanas kritēriji, to piemērošanas metodika un sākotnējais novērtējums 2016.gada 28.janvāra sēdē izskatīti 2014.-2020.gada plānošanas perioda Eiropas Savienības struktūrfondu un Kohēzijas fonda Izglītības, prasmju un mūžizglītības prioritārā virziena apakškomitejā.  8.3.2.1.pasākuma projektu iesniegumu vērtēšanas kritēriji rakstiskajā procedūrā apstiprināti 2014.-2020.gada plānošanas perioda Eiropas Savienības struktūrfondu un Kohēzijas fonda Uzraudzības komitejā 2016.gada 30.martā (lēmums Nr. L-2016/18). |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē IZM, Centrālo finanšu un līgumu aģentūru, VISC, vispārējās izglītības iestādes, pedagogus, vispārējās izglītības iestāžu izglītojamos vecuma grupā no 5.-12.klasei, projekta īstenošanā iesaistītos sadarbības partnerus – augstākās izglītības iestādes. |
| 2. | Tiesiskā regulējuma ietekme uz tautsaimniecību un administratīvo slogu | Pamatojoties uz tiesisko regulējumu, vispārējā izglītībā tiks organizēti pasākumi un piemērota metodika darbam ar talantīgiem izglītojamiem, tādejādi pilnībā realizējot izglītojamo intelektuālo potenciālu, kas pozitīvi ietekmēs izglītības rezultātus.  Sabiedrības grupām un institūcijām projekta noteikumu tiesiskais regulējums nemaina tiesības, pienākumus un veicamās darbības. |
| 3. | Administratīvo izmaksu monetārs novērtējums | Finansējuma saņēmēja izmaksas par MK noteikumu projekta 29.punktā noteikto informācijas sagatavošanu un ievietošanu tīmekļa vietnē = (finansējuma saņēmēja darbaspēka atlīdzības vidējā stundas likme \* laiks, kas nepieciešamas darbiniekam, lai nodrošinātu informācijas sagatavošanu un ievietošanu tīmekļa vietnē)\*informācijas sagatavošanas un ievietošanas tīmekļa vietnē biežums gadā\*projekta īstenošanas gadu skaits: (6,82\*0,5)\*4\*5=68,20 *euro*. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016.gads** | | Turpmākie trīs gadi (*euro*) | | |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 0 | 139 712 | 698 561 | 698 561 | 698 562 |
| 1.1. valsts pamatbudžets | 0 | 139 712 | 698 561 | 698 561 | 698 562 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 164 367 | 821 837 | 821 837 | 821 837 |
| 2.1. valsts pamatbudžets | 0 | 164 367 | 821 837 | 821 837 | 821 837 |
| 2.2. valsts speciālais budžets | 0 | 0 |  | 0 | 0 |
| 2.3. pašvaldību budžets | 0 | 0 |  | 0 | 0 |
| 3. Finansiālā ietekme: | 0 | -24 655 | -123 276 | -123 276 | -123 275 |
| 3.1. valsts pamatbudžets | 0 | -24 655 | -123 276 | -123 276 | -123 275 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | +24 655 | +123 276 | +123 276 | +123 275 |
| 5. Precizēta finansiālā ietekme: | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pie­vienot anotācijas pielikumā): | 8.3.2.SAM kopējais plānotais finansējums sastāda 37 632 740 *euro*, tajā skaitā Eiropas Sociālā fonda (turpmāk – ESF) finansējums 31 987 828 *euro*, nacionālais finansējums 5 644 912 *euro*:  1. 8.3.2.1.pasākuma kopējais plānotais finansējums ir 3 287 350 *euro*, tajā skaitā ESF finansējums 2 794 247 *euro*, valsts budžeta finansējums 493 103 *euro*;  2. 8.3.2.2.pasākuma kopējais plānotais finansējums ir 34 345 390 *euro*, tajā skaitā ESF finansējums – 29 193 581 *euro*, valsts budžeta finansējums – 5 151 809 *euro*.  8.3.2.SAM starpposma finanšu vērtība 4 500 000 *euro* (11,96% no 8.3.2.SAM kopējā paredzētā finansējuma) tiks sasniegta līdz 2018.gada 31.decembrim, nodrošinot sertificētus izdevumus 986 204 *euro* apjomā 8.3.2.1.pasākuma ietvaros un 3 513 796 *euro* 8.3.2.2.pasākuma ietvaros. 8.3.2.2.pasākuma projektu indikatīvais uzsākšanas termiņš ir 2016.gada IV ceturksnis.  8.3.2.1.pasākuma ietvaros 2016.gadā plānots apgūt piecus procentus no pasākumam plānotā finansējuma, 2017.gadā – 25  procentus, 2018.gadā – 25 procentus, 2019.gadā – 25 procentus un 2020.gadā – 20 procentus. Tādejādi tiks nodrošināta finanšu rādītāja sasniegšana – līdz 2018.gada 31.decembrim sertificēti izdevumi 986 204 *euro* apmērā.  Budžeta ieņēmumi ir finansējuma ESF daļa 85 procentu apmērā no projekta attiecināmām izmaksām. Projektu plānots īstenot piecus gadus, to uzsākot 2016.gada II ceturksnī un noslēdzot 2020.gada 31.decembrī.  Plānotais 8.3.2.1.pasākuma finansējums pa gadiem ir šāds:  1. 2016.gadam kopējās izmaksas indikatīvi 164 367 *euro*, tajā skaitā ESF finansējums 139 712 *euro* un valsts budžeta līdzfinansējums 24 655 euro (5 procenti no kopējā 8.3.2.1.pasākuma finansējuma);  2. 2017.gadam kopējās izmaksas indikatīvi 821 837 *euro*, tajā skaitā ESF finansējums 698 561 *euro* un valsts budžeta līdzfinansējums 123 276 *euro* (25 procenti no kopējā 8.3.2.1.pasākuma finansējuma);  3. 2018.gadam kopējās izmaksas indikatīvi 821 837 *euro*, tajā skaitā ESF finansējums 698 561 *euro* un valsts budžeta līdzfinansējums 123 276 *euro* (25 procenti no kopējā 8.3.2.1.pasākuma finansējuma).  4. 2019.gadam kopējās izmaksas indikatīvi 821 837 *euro*, tajā skaitā ESF finansējums 698 562 *euro* un valsts budžeta līdzfinansējums 123 275 *euro* (25 procenti no kopējā 8.3.2.1.pasākuma finansējuma);  5. 2020.gadam kopējās izmaksas indikatīvi 657 472 *euro*, tajā skaitā ESF finansējums 558 851 *euro* un valsts budžeta līdzfinansējums 98 621 *euro* (20 procenti no kopējā 8.3.2.1.pasākuma finansējuma).  Budžeta ilgtermiņa saistībās šobrīd finansējums projektam nav paredzēts. 8.3.2.1.pasākuma projekta īstenošanai nepieciešamais finansējums 2016.gadam tiks nodrošināts atbilstoši Ministru kabineta 2010.gada 18.maija noteikumos Nr.464 „Noteikumi par 74.resora „Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” noteiktajai kārtībai. Savukārt 8.3.2.1.pasākuma projekta īstenošanai nepieciešamais finansējums pārējiem gadiem tiks iestrādāts budžeta ilgtermiņa saistībās likumprojekta “Par vidēja termiņa budžeta ietvaru” sagatavošanas laikā.  Vienlaikus, plānojot 8.3.2.SAM īstenošanu, tiek nodrošināta atbilstība Eiropas Parlamenta un Padomes 2013.gada 17.decembra Regulai (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 20.pantam, paredzot, ka 8.3.2.2.pasākuma ietvaros vienošanos par projekta īstenošanu var slēgt, nepārsniedzot 93,78 procentus no kopējā plānotā 8.3.2. SAM finansējuma, tādējādi ievērojot arī darbības programma “Izaugsme un nodarbinātība” noteikto. IZM finansējuma rezervi, kas sastāda 6,22 procentus no 8.3.2.1.pasākuma kopējā pieejamā finansējuma 204 473 *euro* apmērā, plāno pārlikt uz 8.3.2.2.pasākuma finansējuma rezervi (šobrīd 2 136 283 *euro*), tas ir, finansējuma rezervi 8.3.2.2.pasākuma ietvaros nosakot 2 340 756 *euro* apmērā*.* | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem norādīts indikatīvi un var tikt precizēts pēc projekta apstiprināšanas 8.3.2.1.pasākuma ietvaros. Pēc projekta iesnieguma apstiprināšanas 8.3.2.1.pasākuma īstenošanai, nepieciešamais finansējums tiks piesaistīts normatīvajos aktos noteiktajā kārtībā no 74.resora „Gadskārtējā valsts budžeta izpildes procesā pārdalāmais finansējums” budžeta programmas 80.00.00 ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  MK noteikumu projekts paredz, ka 8.3.2.1.pasākuma ietvaros izmaksas ir attiecināmas no vienošanās par projekta īstenošanu noslēgšanas dienas, izņemot izmaksas izglītojamo dalības nodrošināšanai starptautiskās zinātnes izstādēs, konkursos, jauno zinātnieku skolās un starptautiskajās mācību priekšmetu olimpiādēs, kas veiktas laika posmā no 2016.gada 16.maija līdz vienošanās par projekta īstenošanu noslēgšanas dienai.  Izmaksu attiecināšana no 2016.gada 16.maija nepieciešama, lai VISC segtu izmaksas dalībai šādās starptautiskajās mācību olimpiādēs, starptautiskajās zinātnes izstādēs, konkursos un jauno zinātnieku skolās, 2016.gadā:   1. 1. matemātikas olimpiādē (no 6. līdz 16.jūlijam Honkongā, Ķīnā); 2. 2. izstādē Milset EXPO Zinātne (no 9. līdz 15.jūlijam Tulūzā, Francijā);   3. fizikas olimpiādē (no 10. līdz 18.jūlijam Cīrihē, Šveicē un Lihtenšteinā);  4. bioloģijas olimpiādē (no 17. līdz 24.jūlijam Hanoi, Vjetnamā);  5. ķīmijas olimpiādē (no 23.jūlija līdz 1.augustam Tbilisi, Gruzijā;  6. informātikas olimpiādē (no 12. līdz 19.augustam Kazaņā, Krievijā);  7. ģeogrāfijas olimpiādē (no 16. līdz 22.augustam Pekinā, Ķīnā);  8. Eiropas Savienības Jauno zinātnieku konkursā (no 15. līdz 20.septembrim Briselē, Beļģijā);  9. matemātikas olimpiādē „Baltijas ceļš” (no 3. līdz 7.novembrim Oulu (*Uleåborg*), Somijā.  Lai nodrošinātu Latvijas pārstāvju dalību 2016.gada jūlijā un augustā plānotajās starptautiskajās mācību olimpiādēs, starptautiskajās zinātnes izstādēs, konkursos un jauno zinātnieku skolās, ir savlaicīgi jāiegādājas aviobiļetes nokļūšanai uz pasākuma norises vietu un atpakaļ. Pēdējā brīdī pirktās biļetes ir dārgākas vai arī pastāv risks, ka tās nevar iegādāties, jo konkrētie lidojumu gala mērķi (datums un laiks) interesē daudzus, jo tie ir starptautiska mēroga pasākumi.  Ministru kabineta sēdes protokollēmuma projekta otrajā punktā paredzēts, ka līdz 8.3.2.1.pasākuma projekta iesnieguma apstiprināšanai sadarbības iestādē un finansējuma nodrošināšanai normatīvajos aktos noteiktajā kārtībā, atļaut IZM (VISC) nepieciešamo finansējumu, kas kopsummā nepārsniedz 33 225 *euro* 2016.gadā, projekta attiecināmo izmaksu segšanai finansēt no valsts pamatbudžeta apakšprogrammas 42.01.00 „Iestāžu darbības nodrošināšana”, ievērojot nosacījumu, ka tas neietekmēs VISC pamatfunkciju īstenošanu. Pēc finansējuma pārdales no 74.resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” apstiprinātā projekta īstenošanai IZM (VISC) nodrošinās izdevumu pārgrāmatošanu uz 8.3.2.1.pasākuma projekta īstenošanai Valsts kasē atvērto pamatbudžeta izdevumu kontu. Pārgrāmatošanu veiks tā saimnieciskā gada ietvaros, kad ir veikti izdevumi. | | | | |

Anotācijas IV sadaļa – projekts šo jomu neskar.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | |
| 1. | Saistības pret Eiropas Savienību | | | | Eiropas Parlamenta un Padomes 2013.gada 17.decembra Regula (ES) 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006.  Eiropas Parlamenta un Padomes 2013.gada 17.decembra Regula (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006. | | | |
| 2. | Citas starptautiskās saistības | | | | Nav. | | | |
| 3. | Cita informācija | | | | Nav. | | | |
| **1.tabula**  **Tiesību akta projekta atbilstība ES tiesību aktiem** | | | | | | | | |
| Attiecīgā ES tiesību akta datums, numurs un nosaukums | | Eiropas Parlamenta un Padomes 2013.gada 17.decembra Regula (ES) 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006. | | | | | | |
| A | | B | | | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes 2013.gada 17.decembra Regula (ES) Nr.1303/2013 | | Noteikumu projekta 30.punkts | | | | Tiek ieviesta pilnībā.  Atbildīgā institūcija – VISC (projekta iesniedzējs). | | Netiek paredzētas stingrākas prasības. |
| Eiropas Parlamenta un Padomes 2013.gada 17.decembra Regula (ES) Nr.1304/2013 | | Noteikumu projekta 33.punkts | | | | Tiek ieviesta pilnībā.  Atbildīgā institūcija – VISC (projekta iesniedzējs). | | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Noteikumu projekts šo jomu neskar. | | | | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | Noteikumu projekts šo jomu neskar. | | | | | | |
| Cita informācija | | Nav. | | | | | | |
|  | | | | | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | Noteikumu projekts šo jomu neskar. | | | | | |
| A | | | B | | | | C | |
| Starptautiskās saistības (pēc būtības), kas izriet no norādītā starptautis­kā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | | | Noteikumu projekts šo jomu neskar. | | | | | |
| Cita informācija | | | Nav. | | | | | |
| **VI. Sabiedrības līdzdalība un komunikācijas aktivitātes** | | | | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | | Noteikumu projekts izsludināts Valsts sekretāru sanāksmē 2016.gada 7.janvārī (VSS-21, protokols Nr.1 16§). Sabiedrības pārstāvjiem nodrošināta iespēja līdzdarboties noteikumu projekta izstrādē, sniedzot atzinumu un viedokli par Valsts sekretāru sanāksmē izsludināto noteikumu projektu. | | | | | |
| 2. | Sabiedrības līdzdalība projekta izstrādē | | | Sabiedrības līdzdalība noteikumu projekta izstrādē tika nodrošināta, ievietojot informāciju par noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz elektronisko pasta adresi: [pasts@izm.gov.lv](mailto:pasts@izm.gov.lv), vai sniedzot viedokli klātienē.  8.3.2.1.pasākuma projektu iesniegumu vērtēšanas kritēriji, to piemērošanas metodika un sākotnējais novērtējums izskatīti 2014.-2020.gada plānošanas perioda Eiropas Savienības struktūrfondu un Kohēzijas fonda Izglītības, prasmju un mūžizglītības prioritārā virziena apakškomitejas 2016.gada 28.janvāra sēdē.  8.3.2.1.pasākuma projektu iesniegumu vērtēšanas kritēriji rakstiskajā procedūrā apstiprināti Eiropas Savienības struktūrfondu un Kohēzijas fonda 2014.-2020.gada plānošanas perioda Uzraudzības komitejā 2016.gada 30.martā (lēmums Nr. L-2016/18). | | | | | |
| 3. | Sabiedrības līdzdalības rezultāti | | | Līdz šim saņemtie ierosinājumi ir ņemti vērā, izstrādājot noteikumu projektu. | | | | | |
| 4. | Cita informācija | | | Īstenojot projektu, finansējuma saņēmējs nodrošina informācijas un publicitātes pasākumus, atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2014.-2020.gada plānošanas periodā nodrošināma komunikācijas un vizuālās identitātes prasību ievērošana. | | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fonda atbildīgās iestādes funkcijas pilda IZM, sadarbības iestādes funkcijas pilda Centrālā finanšu un līgumu aģentūra. Eiropas Savienības struktūrfondu finansējuma saņēmējs ir VISC. |
| 2. | Projekta izpildes ietekme uz pārvaldes funkcijām un pārvaldes institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta IZM un VISC esošo funkciju ietvaros. |
| 3. | Cita informācija | Nav. |

|  |  |
| --- | --- |
| Izglītības un zinātnes ministrs | K.Šadurskis |
| Vizē: Valsts sekretāra vietnieks –  Sporta departamenta direktors,  valsts sekretāra pienākumu izpildītājs | E.Severs |

27.05.2016 13:41

5472

S.Zvirbule

[signe.zvirbule@izm.gov.lv](mailto:signe.zvirbule@izm.gov.lv)

67047974

1. Latvija OECD Starptautiskajā skolēnu novērtēšanas programmā 2012 – pirmie rezultāti un secinājumi, Rīga, 2013 [↑](#footnote-ref-1)